
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3183 

16 Δεκεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάκληση της υπ’ αριθμ. πρωτ. οικ. 882/15.04.2009 Υ.Α. 
εκχώρησης του Επιχειρησιακού Προγράμματος 
«Διοικητική Μεταρρύθμιση 2007-2013» στην Ειδική 
Υπηρεσία Στρατηγικού Σχεδιασμού Συντονισμού 
και Εφαρμογής Προγραμμάτων της Γενικής Γραμ- 
ματείας Δημόσιας Διοίκησης και Ηλεκτρονικής Δι¬ 
ακυβέρνησης, του Υπουργείου Εσωτερικών» (ΦΕΚ 
766/Β727.04.2009). 1 

Εκχώρηση αρμοδιοτήτων διαχείρισης για την υλοποί¬ 
ηση προγραμμάτων κοινωφελούς εργασίας της 
κατηγορίας πράξης 1.4.3 του Ειδικού Στόχου 1.4 
των Αξόνων Προτεραιότητας 01, 02 του Επιχειρη¬ 
σιακού Προγράμματος «Διοικητική Μεταρρύθμιση 
2007-2013» στην Ειδική Υπηρεσία Διαχείρισης του 
Επιχειρησιακού Προγράμματος «Ανάπτυξη Ανθρω¬ 
πίνου Δυναμικού 2007-2013» του Υπουργείου Ερ¬ 


γασίας Κοινωνικής Ασφάλισης και Πρόνοιας. 2 

ΑΠΟΦΑΣΕΙ Σ 

Αριθμ. οικ. 3763 (1) 


Ανάκληση της υπ' αριθμ. πρωτ. οικ. 882/15.04.2009 Υ.Α. εκ¬ 
χώρησης του Επιχειρησιακού Προγράμματος «Διοικη¬ 
τική Μεταρρύθμιση 2007-2013» στην Ειδική Υπηρεσία 
Στρατηγικού Σχεδιασμού Συντονισμού και Εφαρμο¬ 
γής Προγραμμάτων της Γ ενικής Γ ραμματείας Δημό¬ 
σιας Διοίκησης και Ηλεκτρονικής Διακυβέρνησης, του 
Υπουργείου Εσωτερικών» (ΦΕΚ 766/Β7 27.04.2009). 

ΟΙ ΥΠΟΥΡΓΟΙ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - 
ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τις διατάξεις: 

ί. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθη¬ 
κε για το άρθρο πρώτο του Π.Δ. 63/2005 (ΦΕΚ 98/Α7 
22-04-2005). 

ίί. Του Ν. 3614/2007 «Διαχείριση, έλεγχος και εφαρμο¬ 
γή αναπτυξιακών παρεμβάσεων για την προγραμματική 
περίοδο 2007-2013» (ΦΕΚ 267/Α703.12.07) και ειδικότερα 
το άρθρο 4 όπως έχει τροποποιηθεί από το άρθρο 1 
του Ν. 4128/2013 (ΦΕΚ 51 Α728.02.2013) «Κύρωση της από 


18 Δεκεμβρίου 2012 Πράξης Νομοθετικού Περιεχομένου 
«Κατεπείγουσες ρυθμίσεις για την οικονομική ανάπτυξη 
της χώρας» και άλλες διατάξεις». 

ϋί. Του Π.Δ. 189/2009 «Καθορισμός και ανακατανομή αρ- 
μοδιοτήτων(ΦΕΚ 221/Α75-11-2009) όπως ισχύει. 

ίν. Του Π.Δ. 65/2011 «Διάσπαση του Υπουργείου Εσωτε¬ 
ρικών, Αποκέντρωσης και Ηλεκτρονικής Διακυβέρνησης 
στα Υπουργεία α) Εσωτερικών και β) Διοικητικής Μεταρ¬ 
ρύθμισης και Ηλεκτρονικής Διακυβέρνησης, συγχώνευση 
των Υπουργείων Οικονομίας, Ανταγωνιστικότητας και 
Ναυτιλίας και Θαλάσσιων Υποθέσεων, Νήσων και Αλιεί¬ 
ας στο Υπουργείο Ανάπτυξης, Ανταγωνιστικότητας και 
Ναυτιλίας και μεταφορά στον Πρωθυπουργό των Γ ενι¬ 
κών Γραμματειών Ενημέρωσης και Επικοινωνίας και στο 
Υπουργείο Παιδείας, Δια Βίου Μάθησης και Θρησκευμά¬ 
των της Γενικής Γραμματείας Νέας Γενιάς.» (ΦΕΚ 147/ 
Α727-6-2011), όπως ισχύει μετά τις διορθώσεις σφαλμά¬ 
των που δημοσιεύθηκαν στο ΦΕΚ 154/Α75-7-2011. 

ν. Του άρθρου 4 του Π.Δ. 85/21-06-2012 «Ιδρυση και 
μετονομασία Υπουργείων, μεταφορά και κατάργηση 
υπηρεσιών». 

νί. Της κ.υ.α. με αριθμό οικ. 812/10-07-2008 (ΦΕΚ 1385/ 
Β715-07-2008) μετονομασίας και αναδιάρθρωσης της 
Ειδικής Υπηρεσίας Εφαρμογής Προγραμμάτων ΚΠΣ του 
ΥΠΕΣ η οποία συστάθηκε με το άρθρο 21 του Ν. 3320/ 
2005 (ΦΕΚ 48/Α723-02-2005), ως έχει τροποποιηθεί και 
ισχύει. 

νϋ. Του Π.Δ. 117/2013 (ΦΕΚ 151/Α725-06-2013) «Αποδοχή 
παραίτησης Υπουργών και Υφυπουργών». 

νϋί. Του Π.Δ. 119/2013 (ΦΕΚ 153/Α725-06-2013) «Διορισμός 
Αντιπροέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

ίχ. Του Π.Δ. 118/2013 (ΦΕΚ 152/Α'/25-06-2013) «Τροποποί¬ 
ηση του π.δ. 85/2012 (Α' 141) -Ιδρυση Υπουργείου Υποδο¬ 
μών, Μεταφορών και Δικτύων και Υπουργείου Πολιτισμού 
και Αθλητισμού και μετονομασία των Υπουργείων Ανά¬ 
πτυξης, Ανταγωνιστικότητας, Υποδομών, Μεταφορών και 
Δικτύων και Παιδείας και Θρησκευμάτων, Πολιτισμού και 
Αθλητισμού σε Υπουργείο Ανάπτυξης και Ανταγωνιστι¬ 
κότητας και σε Υπουργείο Παιδείας και Θρησκευμάτων 
αντιστοίχως». 

χ. Της απόφασης του Πρωθυπουργού και του Υπουργού 
Διοικητικής Μεταρρύθμισης και Ηλεκτρονικής Διακυβέρ¬ 
νησης, αριθμ. οικ. 2303/02.07.2013 (ΦΕΚ ΒΊ632) «Ανάθεση 
αρμοδιοτήτων στην Υφυπουργό Διοικητικής Μεταρρύθ¬ 
μισης και Ηλεκτρονικής Διακυβέρνησης, Παρασκευή Χρι¬ 
στοφιλοπούλου». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


χι. Της υπουργικής απόφασης Συστήματος Διαχείρι¬ 
σης με αριθμό 14053/ΕΥΣ 1749/27-03-2008 (ΦΕΚ 540/Β7 
27.03.2008), όπως έχει τροποποιηθεί και ισχύει. 

χϋ. Της υπ’ αριθμ. οικ. 202/2008 κοινής απόφασης των 
Υπουργών Εσωτερικών και Οικονομίας και Οικονομικών 
για την «Συγκρότηση ενιαίου Διοικητικού Τομέα Ειδικής 
Υπηρεσίας Διαχείρισης Επιχειρησιακού Προγράμματος 
«Διοικητική Μεταρρύθμιση 2007-2013» - Αρμοδιότητες» 
(ΦΕΚ 155/Β'/1·02.2008), όπως αυτή τροποποιήθηκε με την 
αριθμ. 9/5.01.2009 κ.υ.α. (ΦΕΚ 130/Β73.02.2012) και την 
αριθμ. 319/27.01.2012 κ.υ.α. (ΦΕΚ 130/Β73.02.2012). 

χϋί. Της υπ’ αριθμ. ΔΙΔΚ/Φ.1/2/οικ.1710/19-1-2012 υπουργι¬ 
κής απόφασης «Μεταβίβαση αρμοδιοτήτων στον Ειδικό 
Γραμματέα για τη Διοικητική Μεταρρύθμιση 2007-2013 
του Υπουργείου Διοικητικής Μεταρρύθμιση και Ηλεκτρο¬ 
νικής Διακυβέρνησης, στον Προϊστάμενο της Ειδικής 
Υπηρεσίας Διαχείρισης του Επιχειρησιακού Προγράμ¬ 
ματος «Διοικητική Μεταρρύθμιση 2007-2013» και στους 
Προϊσταμένους Μονάδων αυτής» (ΦΕΚ 57/Β725-1-2012) 
και το άρθρο 12 παρ. 1 του Ν 4081/26-9-2012 (ΦΕΚ 184/ 
Α727-9-2012) για την κατάργηση της θέσης μετακλητού 
Ειδικού Γραμματέα της «Ειδικής Γραμματείας Διοικητικής 
Μεταρρύθμισης». 

2. Την υπ’ αριθμ. Ε(2007)5528/09.11.2007 απόφαση της 
Επιτροπής των ΕΚ για την έγκριση του Επιχειρησιακού 
Προγράμματος «Διοικητική Μεταρρύθμιση 2007-2013» για 
κοινοτική ενίσχυση από το Ευρωπαϊκό Κοινωνικό Ταμείο 
όπως τροποποιήθηκε με την υπ’ αριθμ. Ε(2012)9765 τελι- 
κό/17.12.2012 απόφαση της Επιτροπής και ισχύει. 

3. Την με υπ’ αριθμ. οικ. 279/16.09.2008 απόφαση του 
Υπουργού Εσωτερικών με θέμα «Εκχώρηση αρμοδιοτή¬ 
των διαχείρισης για πράξεις του Επιχειρησιακού Προ¬ 
γράμματος «Διοικητική Μεταρρύθμιση 2007-2013» στην 
Ειδική Υπηρεσία Στρατηγικού Σχεδιασμού Συντονισμού 
και Εφαρμογής Προγραμμάτων (πρώην Ειδική Υπηρε¬ 
σία Εφαρμογής Προγραμμάτων ΚΠΣ ΥΠΕΣ) της Γ ενικής 
Γραμματείας Δημόσιας Διοίκησης και Ηλεκτρονικής 
Διακυβέρνησης, του Υπουργείου Εσωτερικών» (ΦΕΚ 
Β'/1959/23.9.2008), ως έχει τροποποιηθεί-κωδικοποιηθεί 
(ΥΑ με υπ’ αριθμ. πρωτ οικ. 878/15-04-2009 (ΦΕΚ 766/Β7 
27-4-2009)) και ισχύει. 

4. Την υπ’ αριθμ. πρωτ. οικ. 882/15.04.2009 «Εκχώρηση 
αρμοδιοτήτων διαχείρισης για την κατηγορία πράξεων 
2.1.2. Δράσεις ενίσχυσης της οργανωτικής και επιχειρησι¬ 
ακής επάρκειας των Διευθύνσεων Ανάπτυξης Ανθρώπινου 
Δυναμικού στη Δημόσια Διοίκηση, εξαιρουμένου του'Ερ- 
γου Σημαία «Αναβάθμιση, ενίσχυση ή και αναδιοργάνωση 
της Γ ενικής Δ/νσης Κατάστασης Προσωπικού», των Αξό¬ 
νων Προτεραιότητας 01, 02, 03 του Επιχειρησιακού Προ¬ 
γράμματος «Διοικητική Μεταρρύθμιση 2007-2013» στην 
Ειδική Υπηρεσία Στρατηγικού Σχεδιασμού Συντονισμού 
και Εφαρμογής Προγραμμάτων της Γ ενικής Γ ραμματείας 
Δημόσιας Διοίκησης και Ηλεκτρονικής Διακυβέρνησης, 
του Υπουργείου Εσωτερικών» (ΦΕΚ 766/Β727.04.2009). 

5. Την υπ’ αριθμ. πρωτ. εγκύκλιο 32312/ΕΥΘΥ 1652/ 
21.7.2011 με θέμα: «Οδηγίες για την επιτάχυνση της υλο¬ 
ποίησης των Ε.Π. του ΕΣΠΑ». 

6. Την υπ’ αριθμ. 39935/ΕΥΣ 4785/16-09-2013 εγκύκλιο 
του Υπουργείου Ανάπτυξης και Ανταγωνιστικότητας με 
θέμα «Τεκμηρίωση σκοπιμότητας ένταξης νέας πράξης 
στο πλαίσιο των Ε.Π. του ΕΣΠΑ». 

7. Τη θετική εισήγηση της Ειδικής Υπηρεσίας Διαχεί¬ 
ρισης του Επιχειρησιακού Προγράμματος «Διοικητική 
Μεταρρύθμιση 2007-2013». 


8. Το γεγονός ότι από την παρούσα δεν προκαλείται 
επιπλέον δαπάνη σε βάρος του κρατικού προϋπολογι¬ 
σμού, αποφασίζουμε: 

την ανάκληση της υπ’ αριθμ. πρωτ. οικ. 882/15.04.2009 
ΥΑ με θέμα: «Εκχώρηση αρμοδιοτήτων διαχείρισης για 
την κατηγορία πράξεων 2.1.2. Δράσεις ενίσχυσης της 
οργανωτικής και επιχειρησιακής επάρκειας των Διευ¬ 
θύνσεων Ανάπτυξης Ανθρώπινου Δυναμικού στη Δημόσια 
Διοίκηση, εξαιρουμένου του Έργου Σημαία «Αναβάθμιση, 
ενίσχυση ή και αναδιοργάνωση της Γ ενικής Δ/νσης Κα¬ 
τάστασης Προσωπικού», των Αξόνων Προτεραιότητας 
04, 05, 06 του Επιχειρησιακού Προγράμματος «Διοικητική 
Μεταρρύθμιση 2007-2013» στην Ειδική Υπηρεσία Στρατη¬ 
γικού Σχεδιασμού Συντονισμού και Εφαρμογής Προγραμ¬ 
μάτων της Γ ενικής Γ ραμματείας Δημόσιας Διοίκησης και 
Ηλεκτρονικής Διακυβέρνησης, του Υπουργείου Δημόσιας 
Διοίκησης και Ηλεκτρονικής Διακυβέρνησης». 

Στο πλαίσιο αυτό ο Ενδιάμεσος Φορέας Διαχείρι¬ 
σης να ανακαλέσει την υπ’ αριθμ. πρωτ. Οικ. ΕΥΣΣΕΠ/ 
377/10-05-2012 3η Πρόσκληση με κωδικό Πρόσκλησης 
04.05.06.72.02.01.02.3 

Η ισχύς της παρούσας ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Δεκεμβρίου 2013 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΥΦΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΑΝΤΑΓΩΝΙΣΤΙΚΟΤΗΤΑΣ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΚΩΣΤΑΝΤΙΝΟΣ ΧΑΤΖΗΔΑΚΗΣ ΠΑΡΑΣΚΕΥΗ ΧΡΙΣΤΟΦΙΛΟΠΟΥΛΟΥ 
-♦- 

Αριθμ. οικ. 3762 (2) 

Εκχώρηση αρμοδιοτήτων διαχείρισης για την υλοποί¬ 
ηση προγραμμάτων κοινωφελούς εργασίας της κα¬ 
τηγορίας πράξης 1.4.3 του Ειδικού Στόχου 1.4 των 
Αξόνων Προτεραιότητας 01, 02 του Επιχειρησιακού 
Προγράμματος «Διοικητική Μεταρρύθμιση 2007-2013» 
στην Ειδική Υπηρεσία Διαχείρισης του Επιχειρησια¬ 
κού Προγράμματος «Ανάπτυξη Ανθρωπίνου Δυναμι¬ 
κού 2007-2013» του Υπουργείου Εργασίας Κοινωνικής 
Ασφάλισης και Πρόνοιας. 

ΟΙ ΥΠΟΥΡΓΟΙ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - 
ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τις διατάξεις: 

ί. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθη¬ 
κε για το άρθρο πρώτο του Π.Δ. 63/2005 (ΦΕΚ 98/Α7 
22-04-2005). 

ϋ. Του Ν. 3614/2007 «Διαχείριση, έλεγχος και εφαρμο¬ 
γή αναπτυξιακών παρεμβάσεων για την προγραμματική 
περίοδο 2007-2013» (ΦΕΚ 267/Α703.12.07) και ειδικότερα 
το άρθρο 4 όπως έχει τροποποιηθεί από το άρθρο 1 
του Ν. 4128/2013 (ΦΕΚ 51 Α728.02.2013) «Κύρωση της από 
18 Δεκεμβρίου 2012 Πράξης Νομοθετικού Περιεχομένου 
«Κατεπείγουσες ρυθμίσεις για την οικονομική ανάπτυξη 
της χώρας» και άλλες διατάξεις». 

ίϋ. Του Π.Δ. 65/2011 «Διάσπαση του Υπουργείου Εσωτε¬ 
ρικών, Αποκέντρωσης και Ηλεκτρονικής Διακυβέρνησης 
στα Υπουργεία α) Εσωτερικών και β) Διοικητικής Μεταρ¬ 
ρύθμισης και Ηλεκτρονικής Διακυβέρνησης, συγχώνευση 
των Υπουργείων Οικονομίας, Ανταγωνιστικότητας και 
Ναυτιλίας και Θαλάσσιων Υποθέσεων, Νήσων και Αλιεί- 

ας στο Υπουργείο Ανάπτυξης, Ανταγωνιστικότητας και 
Ναυτιλίας και μεταφορά στον Πρωθυπουργό των Γενι¬ 
κών Γραμματειών Ενημέρωσης και Επικοινωνίας και στο 
Υπουργείο Παιδείας, Δια Βίου Μάθησης και Θρησκευμά¬ 
των της Γενικής Γραμματείας Νέας Γενιάς.» (ΦΕΚ 147/ 
Α727-6-2011), όπως ισχύει μετά τις διορθώσεις σφαλμά¬ 
των που δημοσιεύθηκαν στο ΦΕΚ 154/Α'/5-7-2011. 

ίν. Του Π.Δ. 117/2013 (ΦΕΚ 151 /Α725-06-2013) «Αποδοχή 
παραίτησης Υπουργών και Υφυπουργών». 

ν. Του Π.Δ. 118/2013 (ΦΕΚ 152/Α725-06-2013) «Τροποποί¬ 
ηση του Π.Δ. 85/2012 (Α' 141) -Ίδρυση Υπουργείου Υποδο¬ 
μών, Μεταφορών και Δικτύων και Υπουργείου Πολιτισμού 
και Αθλητισμού και μετονομασία των Υπουργείων Ανά¬ 
πτυξης, Ανταγωνιστικότητας, Υποδομών, Μεταφορών και 
Δικτύων και Παιδείας και Θρησκευμάτων, Πολιτισμού και 
Αθλητισμού σε Υπουργείο Ανάπτυξης και Ανταγωνιστι¬ 
κότητας και σε Υπουργείο Παιδείας και Θρησκευμάτων 
αντιστοίχως». 

νι. Του Π.Δ. 119/2013 (ΦΕΚ 153/Α'/25-06-2013) «Διορισμός 
Αντιπροέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

νϋ. Της απόφασης του Πρωθυπουργού και του Υπουρ¬ 
γού Διοικητικής Μεταρρύθμισης και Ηλεκτρονικής Δι¬ 
ακυβέρνησης, αριθμ. οικ. 2303/02.07.2013 (ΦΕΚ ΒΊ632) 
«Ανάθεση αρμοδιοτήτων στην Υφυπουργό Διοικητικής 
Μεταρρύθμισης και Ηλεκτρονικής Διακυβέρνησης, Πα¬ 
ρασκευή Χριστοφιλοπούλου». 

νίϋ. Της υπουργικής απόφασης Συστήματος Διαχείρι¬ 
σης με αριθμό 14053/ΕΥΣ 1749/27-03-2008 (ΦΕΚ 540/Β7 
27.03.2008), όπως έχει τροποποιηθεί και ισχύει. 

ίχ. Της υπ’ αριθμ. οικ. 202/2008 κοινής απόφασης των 
Υπουργών Εσωτερικών και Οικονομίας και Οικονομικών 
για την «Συγκρότηση ενιαίου Διοικητικού Τομέα Ειδικής 
Υπηρεσίας Διαχείρισης Επιχειρησιακού Προγράμματος 
«Διοικητική Μεταρρύθμιση 2007-2013» - Αρμοδιότητες» 
(ΦΕΚ 155/Β71-02.2008), όπως αυτή τροποποιήθηκε με την 
αριθμ. 9/5.01.2009 κ.υ.α. (ΦΕΚ 4/Β'/7.01.2009) και την αριθμ. 
319/27.01.2012 κ.υ.α. (ΦΕΚ 130/Β73.02.2012). 

χ. Της υπ’ αριθμ. ΔΙΔΚ/Φ.1/2/οικ.1710/19-1-2012 υπουργι¬ 
κής απόφασης «Μεταβίβαση αρμοδιοτήτων στον Ειδικό 
Γραμματέα για τη Διοικητική Μεταρρύθμιση 2007-2013 
του Υπουργείου Διοικητικής Μεταρρύθμιση και Ηλεκτρο¬ 
νικής Διακυβέρνησης, στον Προϊστάμενο της Ειδικής 
Υπηρεσίας Διαχείρισης του Επιχειρησιακού Προγράμ¬ 
ματος «Διοικητική Μεταρρύθμιση 2007-2013» και στους 
Προϊσταμένους Μονάδων αυτής» (ΦΕΚ 57/Β725-1-2012) 
και το άρθρο 12 παρ. 1 του Ν 4081/26-9-2012 (ΦΕΚ 184/ 
Α727-9-2012) για την κατάργηση της θέσης μετακλητού 
Ειδικού Γραμματέα της «Ειδικής Γραμματείας Διοικητικής 
Μεταρρύθμισης». 

χι. Την υπ’ αριθμ. 118267/14-12-2000 κοινή υπουργική 
απόφαση των Υπουργών Εσωτερικών, Δημόσιας Διοί¬ 
κησης και Αποκέντρωσης, Εθνικής Οικονομίας και Οι¬ 
κονομικών και Εργασίας και Κοινωνικών Ασφαλίσεων 
«Σύσταση Ειδικής Υπηρεσίας του Ε.Π. Απασχόληση και 
Επαγγελματική Κατάρτιση» (ΦΕΚ 1595/Β729-12-2000), 
όπως τροποποιήθηκε με τις υπ’ αριθμ. 399/3-9-2001 
(ΦΕΚ 1155/Β75-9-2001), 103466/15-5-2003 (ΦΕΚ 631/Β7 
21-5-2003), 220219/21-1-2004 (ΦΕΚ 101 /Β723-1-2004) και 
222999/8-7-2005 (ΦΕΚ 1157/Β719-8-2005) κ.υ.α. 

χϋ. Την υπ’ αριθμ. 25253/2235/7-4-2008 κ.υ.α. (ΦΕΚ 603/ 
Β78-4-2008) με την οποία τροποποιείται η υπ’ αριθμ. 
118267/14-12-2000 κ.υ.α. Σύστασης και Λειτουργίας 
της ΕΥΔ του Ε.Π. «ΑΠΑΣΧΟΛΗΣΗ ΚΑΙ ΕΠΑΓΓΕΛΜΑΤΙ¬ 
ΚΗ ΚΑΤΑΡΤΙΣΗ», και η οποία, με βάση το άρθρο 6 του 
Ν. 3614/2007, μετονομάζεται σε Ειδική Υπηρεσία Δια¬ 


χείρισης του Επιχειρησιακού Προγράμματος «Ανάπτυξη 
Ανθρώπινου Δυναμικού». 

χίϋ. Την υπ’ αριθμ. 1.5131/οικ. 3.949 (ΦΕΚ Β' 613/15-4-2011) 
Κοινή απόφαση των Υφυπουργών Εσωτερικών Αποκέ¬ 
ντρωσης και Ηλεκτρονικής Διακυβέρνησης, Οικονομίας 
Ανταγωνιστικότητας και Ναυτιλίας, της Υπουργού Ερ¬ 
γασίας και Κοινωνικής Ασφάλισης, με θέμα «Σύστημα 
Διαχείρισης, Αξιολόγησης, Παρακολούθησης και Ελέγχου 
- Διαδικασία Εφαρμογής της πράξης «Δημιουργία θέσε¬ 
ων απασχόλησης σε τοπικό επίπεδο μέσω προγραμμά¬ 
των κοινωφελούς χαρακτήρα» στο πλαίσιο του Εθνικού 
στρατηγικού Πλαισίου Αναφοράς για την προγραμματική 
Περίοδο 2007-2013». 

2. Την υπ’ αριθμ. Ε(2007)5528/09.11.2007 απόφαση της 
Επιτροπής των ΕΚ για την έγκριση του Επιχειρησιακού 
Προγράμματος «Διοικητική Μεταρρύθμιση 2007-2013» για 
κοινοτική ενίσχυση από το Ευρωπαϊκό Κοινωνικό Ταμείο 
όπως τροποποιήθηκε με την υπ’ αριθμ. Ε(2012)9765 τελι- 
κό/17.12.2012 απόφαση της Επιτροπής και ισχύει. 

3. Την απόφαση της Επιτροπής Παρακολούθησης του 
Ε.Π. «Διοικητική Μεταρρύθμιση 2007-2013» (ΑΔΑ: ΒΛ9ΝΧ- 
ΑΨΟ) για την αναθεώρηση του Επιχειρησιακού Προ¬ 
γράμματος, όπως αυτή υπεβλήθη προς έγκριση στην 
Ευρωπαϊκή Επιτροπή. 

4. Τη με υπ’ αριθμ. 4681/31.12.2010 απόφαση του Ει¬ 
δικού Γραμματέα για τη Διοικητική Μεταρρύθμιση για 
την έγκριση των Δελτίων Κωδικών Θέματος Προτεραι¬ 
ότητας του Επιχειρησιακού Προγράμματος «Διοικητική 
Μεταρρύθμιση 2007-2013» του Έγγραφου Εξειδίκευσης 
Προγραμματισμού (ΕΕΠ) του Ε.Π., ως ισχύει. 

5. Τις ανάγκες σε πιστοποιημένες δαπάνες για την κά¬ 
λυψη του στόχου ν+2/ν+3 έτους 2013 του Ε.Π. «Διοικητική 
Μεταρρύθμιση 2007-2013». 

6. Την υπ’ αριθμ. 39935/ΕΥΣ 4785/16-09-2013 εγκύκλιο 
του Υπουργείου Ανάπτυξης και Ανταγωνιστικότητας με 
θέμα «Τεκμηρίωση σκοπιμότητας ένταξης νέας πράξης 
στο πλαίσιο των Ε.Π. του ΕΣΠΑ». 

7. Τη θετική εισήγηση της Ειδικής Υπηρεσίας Διαχεί¬ 
ρισης του Επιχειρησιακού Προγράμματος «Διοικητική 
Μεταρρύθμιση 2007-2013». 

8. Το γεγονός ότι από την παρούσα δεν προκαλείται 
επιπλέον δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Φορέας στον οποίο εκχωρούνται 
αρμοδιότητες διαχείρισης 

Η Ειδική Υπηρεσία Διαχείρισης του Επιχειρησιακού 
Προγράμματος «Ανάπτυξη Ανθρωπίνου Δυναμικού 2007- 
2013» ορίζεται ως Ενδιάμεσος Φορέας Διαχείρισης του 
Επιχειρησιακού Προγράμματος «Διοικητική Μεταρρύθ¬ 
μιση 2007-2013». 

Άρθρο 2 

Αντικείμενο της εκχώρησης 

1. Η Ειδική Υπηρεσία Διαχείρισης του Επιχειρησια¬ 
κού Προγράμματος «Ανάπτυξη Ανθρωπίνου Δυναμικού 
2007-2013», αναλαμβάνει αρμοδιότητες διαχείρισης για 
το Επιχειρησιακό Πρόγραμμα «Διοικητική Μεταρρύθμιση 
2007-2013», όπως αυτές προσδιορίζονται στο άρθρο 3. 

2. Η εκχωρούμενη προς διαχείριση συγχρηματοδοτού- 
μενη δημόσια δαπάνη και η ετήσια κατανομή της ανά 
άξονα προτεραιότητας αποτυπώνεται στο Παράρτημα I. 

3. Το συνολικό ποσό της συγχρηματοδοτούμενης δη¬ 
μόσιας δαπάνης των επί μέρους προσκλήσεων πράξεων 
που θα εκδοθούν και η συγχρηματοδοτούμενη δημόσια 
δαπάνη των πράξεων που θα ενταχθούν στο Επιχειρη- 

σιακό Πρόγραμμα δύναται να ανέλθει σε εκατόν πέντε 
εκατομμύρια (105. 00.000) ευρώ. 

Άρθρο 3 

Αρμοδιότητες διαχείρισης που εκχωρούνται 
Η Ειδική Υπηρεσία Διαχείρισης του Επιχειρησια¬ 
κού Προγράμματος «Ανάπτυξη Ανθρωπίνου Δυναμικού 
2007-2013» αναλαμβάνει στο πλαίσιο του Επιχειρησιακού 
Προγράμματος «Διοικητική Μεταρρύθμιση 2007-2013» τις 
ακόλουθες αρμοδιότητες: 

(ί) Λαμβάνει, σε συνεργασία με τη Διαχειριστική Αρχή, 
τα κατάλληλα μέτρα για την αξιοποίηση των συμπερα¬ 
σμάτων των αξιολογήσεων του Προγράμματος. 

(μ) Παρακολουθεί την πορεία εφαρμογής των κατηγο¬ 
ριών πράξεων που διαχειρίζεται και ειδικότερα τη χρη¬ 
ματοοικονομική πρόοδό τους, τους ποσοτικοποιημένους 
δείκτες και τις προοπτικές εξέλιξής τους και εισηγείται 
στη Διαχειριστική Αρχή προτάσεις αναθεώρησής τους. 

(μι) Συντάσσει τις αναγκαίες αναφορές που ζητούνται 
από τη Διαχειριστική Αρχή, όπως για την υποβολή των 
ετήσιων και τελικών εκθέσεων εκτέλεσης, την προετοι¬ 
μασία των θεμάτων αρμοδιότητας της που άπτονται της 
ετήσιας εξέτασης του Επιχειρησιακού Προγράμματος και 
την προετοιμασία της Επιτροπής Παρακολούθησης του 
Προγράμματος κ.λπ. 

(ίν) Συνεργάζεται με την Εθνική Αρχή Συντονισμού, 
την Ειδική Υπηρεσία Συντονισμού δράσεων ΕΚΤ και την 
Επιτροπή και παρέχει, ενημερώνοντας τη Διαχειριστική 
Αρχή, σε αυτές κάθε πληροφορία που ζητείται. 

(ν) Μεριμνά για εξειδίκευση, όπου απαιτείται, των απα¬ 
ραίτητων εργαλείων, προτύπων και προδιαγραφών για τη 
σωστή άσκηση των αρμοδιοτήτων διαχείρισης που της 
έχουν εκχωρηθεί σε συμφωνία με τη Διαχειριστική Αρχή 
του Προγράμματος και την Εθνική Αρχή Συντονισμού/ 
Ειδική Υπηρεσία Θεσμικής Υποστήριξης. 

(νί) Επεξεργάζεται και εισηγείται στη Διαχειριστική 
Αρχή αναλυτικά κριτήρια επιλογής και ένταξης των πρά¬ 
ξεων στο Επιχειρησιακό Πρόγραμμα για τις κατηγορίες 
πράξεων που διαχειρίζεται, σύμφωνα με τα προβλεπό- 
μενα στο Σύστημα Διαχείρισης και Ελέγχου. 

(νϋ) Μεριμνά ώστε να διαδίδονται όσο το δυνατό ευρύ¬ 
τερα οι πληροφορίες σχετικά με τις ευκαιρίες χρηματο¬ 
δότησης για τις κατηγορίες πράξεων που διαχειρίζεται. 
Στο πλαίσιο αυτό προετοιμάζει και εκδίδει, με τη σύμφω¬ 
νη γνώμη της Διαχειριστικής Αρχής, τις προσκλήσεις των 
πράξεων που διαχειρίζεται για την υποβολή προτάσεων 
από τους δυνητικούς δικαιούχους και παρέχει προς αυ¬ 
τούς, σαφείς και λεπτομερείς πληροφορίες τουλάχιστον 
σχετικά με: 

1. τους όρους επιλεξιμότητας τους οποίους πρέπει να 
πληρούν οι προτεινόμενες πράξεις προκειμένου να εντα¬ 
χθούν για χρηματοδότηση στο πλαίσιο του ΕΠ, 

2. τις διαδικασίες για την εξέταση των αιτήσεων χρη¬ 
ματοδότησης και τις σχετικές χρονικές περιόδους, 

3. τα κριτήρια για την ένταξη των προς χρηματοδότηση 
στο Επιχειρησιακό Πρόγραμμα, 

4. τα αρμόδια στελέχη της Ειδικής Υπηρεσίας, τα οποία 
μπορούν να παρέχουν πληροφορίες, 

5. την υποχρέωση δημοσιοποίησης εφόσον η πρόταση 
επιλεγεί, του τίτλου της πράξης, του δικαιούχου και του 
ποσού της δημόσιας χρηματοδότησης που χορηγείται. 

(νίϋ) Συγκεντρώνει, αρχειοθετεί όλες τις προτάσεις που 
υποβάλλονται και ελέγχει την πληρότητα των στοιχείων τους. 

(ίχ) Αξιολογεί προτάσεις που υποβάλλονται, εφαρμόζο¬ 
ντας τα εγκεκριμένα από την Επιτροπή Παρακολούθησης 


του Ε.Π. «Διοικητική Μεταρρύθμιση 2007-2013» κριτήρια 
επιλογής και ένταξης. 

(χ) Μεριμνά για την έκδοση της απόφασης ένταξης των 
πράξεων στους άξονες προτεραιότητας του Επιχειρησι¬ 
ακού Προγράμματος. 

(χί) Μεριμνά για την έκδοση τροποποιήσεων της από¬ 
φασης ένταξης ή ανάκλησης αυτής και της δημοσιο¬ 
ποίησης στοιχείων των σχετικών αποφάσεων στην οι¬ 
κεία ιστοσελίδα της Ειδικής Υπηρεσίας Διαχείρισης του 
Επιχειρησιακού Προγράμματος «Ανάπτυξη Ανθρωπίνου 
Δυναμικού 2007-2013». 

(χίί) Υποβάλλει στην Επιτροπή τις απαιτούμενες για 
τα μεγάλα έργα πληροφορίες με βάση το άρθρο 40 του 
Κανονισμού 1083/2006. 

(χίϋ) Μεριμνά για τη συμμόρφωση των συγχρηματοδο- 
τούμενων πράξεων με τους ισχύοντες κοινοτικούς και εθνι¬ 
κούς κανόνες καθ’ όλη την περίοδο της υλοποίησης τους. 

(χίν) Προβαίνει σε εξέταση της διαδικασίας διακήρυξης 
και τροποποίησης δημοσίων συμβάσεων. Για όσες συμ¬ 
βάσεις εμπίπτουν στο πεδίο εφαρμογής των Κοινοτικών 
Οδηγιών περί δημοσίων συμβάσεων προβαίνει επιπλέον 
σε εξέταση της νομιμότητας της διαδικασίας ανάθεσης 
της σύμβασης. Η Ειδική Υπηρεσία εκφράζει τη γνώμη της 
εντός αποκλειστικής προθεσμίας είκοσι (20) ημερών από 
τη λήψη των σχετικών στοιχείων. Σε περίπτωση άπρα¬ 
κτης παρέλευσης της ανωτέρω προθεσμίας, λογίζεται 
ότι η Ειδική Υπηρεσία έχει παράσχει σύμφωνη γνώμη. 
Η σύμφωνη γνώμη της Ειδικής Υπηρεσίας ή η κατά το 
προηγούμενο εδάφιο τεκμαιρόμενη σύμφωνη γνώμη αυ¬ 
τής, αποτελεί όρο για τη χρηματοδότηση της πράξης. Σε 
περίπτωση δημόσιας σύμβασης που έχει ήδη συναφθεί 
κατά την ένταξη της σχετικής πράξης, καθώς και στις 
περιπτώσεις δημοσίων συμβάσεων που δεν εμπίπτουν 
στο πεδίο εφαρμογής των Κοινοτικών Οδηγιών περί δη¬ 
μοσίων συμβάσεων, η εξέταση της διαδικασίας ανάθεσης 
διενεργείται πριν από την καταχώρηση δαπανών στο 
Ολοκληρωμένο Πληροφοριακό Σύστημα. 

(χν) Διενεργεί επαληθεύσεις κατά τα προβλεπόμενα 
στο άρθρο 8 του Ν. 3614/2007 προκειμένου να επιβεβαι¬ 
ωθεί η παράδοση των συγχρηματοδοτούμενων προϊό¬ 
ντων και υπηρεσιών και η πραγματική πραγματοποίηση 
των δαπανών που δηλώνουν οι δικαιούχοι καθώς και 
η συμμόρφωση των πράξεων προς τους εθνικούς και 
κοινοτικούς κανόνες. 

Στο πλαίσιο αυτό: 

Συλλέγει τις δηλώσεις δαπανών (δελτία δήλωσης δα¬ 
πανών) που υποβάλλονται από τους δικαιούχους και τις 
καταχωρεί στο ΟΠΣ μετά από τη διενέργεια διοικητικής 
επαλήθευσης σε κάθε δήλωση δαπάνης, κατά την οποία 
επιβεβαιώνεται με τα κατάλληλα έγγραφα, ότι: 

(α) η δηλωθείσα δαπάνη είναι πραγματική, 

(β) τα προϊόντα ή οι υπηρεσίες έχουν παραδοθεί σύμ¬ 
φωνα με την απόφαση ένταξης, 

(γ) οι δηλώσεις δαπανών από τους δικαιούχους είναι 
ακριβείς, 

(δ) η πράξη και η δαπάνη είναι σύμφωνες με το εθνικό 
και κοινοτικό δίκαιο, 

(ε) τηρήθηκαν οι κατάλληλες διαδικασίες για την απο¬ 
φυγή διπλής χρηματοδότησης της δαπάνης από άλλα 
κοινοτικά ή εθνικά χρηματοδοτικά μέσα ή από άλλη προ¬ 
γραμματική περίοδο. 

(στ) Στην περίπτωση μεγάλου πλήθους δικαιολογητικών 
εγγράφων είναι δυνατόν να πραγματοποιούνται δειγμα¬ 
τοληπτικές επαληθεύσεις βάσει μεθόδου δειγματοληψίας. 

(χνί) Διενεργεί επιτόπιες επαληθεύσεις επιμέρους 
πράξεων κατά τις οποίες επαληθεύεται: ότι οι πράξεις 

όντως εκτελούνται και τα παραδιδόμενα προϊόντα ή/ 
και παρεχόμενες υπηρεσίες συμμορφώνονται προς τους 
όρους της αντίστοιχης σύμβασης ή απόφασης ένταξης, 
η φυσική πρόοδος της πράξης, η τήρηση των κοινοτικών 
κανόνων όσον αφορά τη δημοσιότητα και η ακρίβεια των 
πληροφοριών που παρέχει ο δικαιούχος όσον αφορά τη 
φυσική και οικονομική πρόοδο της πράξης. 

(χνϋ) Προβαίνει στη διενέργεια έκτακτης επιτόπιας επα¬ 
λήθευσης, εφόσον έχει σοβαρές ενδείξεις για την ύπαρξη 
παραβάσεων εθνικού ή κοινοτικού δικαίου, ενημερώνει 
την Αρχή Πιστοποίησης και όπου απαιτείται ζητά την 
αναστολή χρηματοδότησης της πράξης από την αρμόδια 
υπηρεσία. 

(χνίίί) Τηρεί αρχεία στο ΟΠΣ για τις διοικητικές επαλη¬ 
θεύσεις και τις πιστοποιήσεις που πραγματοποιούνται 
σύμφωνα με σύμφωνα με τα πρότυπα και διαδικασίες 
του Συστήματος Διαχείρισης και Ελέγχου. Εάν οι επιτό¬ 
πιες επαληθεύσεις διενεργούνται δειγματοληπτικά, τηρεί 
αρχεία που περιγράφουν και τεκμηριώνουν τη δειγματο¬ 
ληπτική μέθοδο και καθορίζουν τις πράξεις ή τις συναλ¬ 
λαγές που επιλέγονται προς επαλήθευση. Επανεξετάζει 
τη μέθοδο δειγματοληψίας σε ετήσια βάση. 

(χίχ) Προβαίνει στην ακύρωση μέρους ή του συνόλου 
της κοινοτικής ή και δημόσιας συνεισφοράς της πράξης, 
η οποία επιβάλλεται βάσει πορίσματος επαλήθευσης 
ή πορίσματος ελέγχου καταχωρώντας τις αντίστοιχες 
λογιστικές εγγραφές στο ΟΠΣ. 

(χχ) Σε περιπτώσεις που διαπιστωθεί βάσει των επα¬ 
ληθεύσεων που διενεργεί αχρεωστήτως καταβληθείσα 
δαπάνη, διαβιβάζει την απόφαση δημοσιονομικής διόρ¬ 
θωσης στο αρμόδιο διατάκτη για την έκδοση απόφα¬ 
σης ανάκτησης αχρεωστήτως καταβληθέντων ποσών 
σύμφωνα με τα οριζόμενα στην ΥΠΑΣΥΔ (ΦΕΚ 540/ 
τ.Β727.03.08), όπως τροποποιήθηκε και ισχύει. 

(χχί) Συνεργάζεται με τα αρμόδια εθνικά και κοινοτικά 
ελεγκτικά όργανα και μεριμνά για την υποβολή στη Δι¬ 
αχειριστική Αρχή των τεκμηριωμένων απαντήσεών της 
στα σχετικά πορίσματα ελέγχου στη Διαχειριστική Αρχή. 

(χχϋ) Συλλέγει και καταχωρεί στο ΟΠΣ τα στοιχεία 
παρακολούθησης εκτέλεσης των πράξεων (δελτία πα¬ 
ρακολούθησης φυσικού αντικειμένου) που υποβάλλουν 
οι δικαιούχοι. Με βάση τα στοιχεία αυτά εξετάζει το 
βαθμό επίτευξης των ετήσιων ποσοτικών στόχων των 
πράξεων, σύμφωνα με τις αρχικά αναληφθείσες νομικές 
δεσμεύσεις. Σε περίπτωση απόκλισης από τους όρους 
της απόφασης ένταξης ή χρονικών καθυστερήσεων με¬ 
γαλύτερων των έξι μηνών, σε σχέση με την προγραμμα- 
τισθείσα πρόοδο, ο Ενδιάμεσος Φορέας Διαχείρισης προ¬ 
βαίνει σε επανεξέταση της πράξης και στην περίπτωση 
αδικαιολόγητων αποκλίσεων, δύναται να εισηγηθεί την 
ανάκληση της απόφασης ένταξης της πράξης. Οι αποφά¬ 
σεις ένταξης πράξεων που ανακαλούνται δημοσιεύονται 
στην κεντρική ιστοσελίδα του ΕΣΠΑ. 

(χχϋί) Παρακολουθεί τους δικαιούχους σχετικά με την 
τήρηση των υποχρεώσεων που έχουν αναλάβει, την πο¬ 
ρεία των πράξεων που εκτελούν, τις υποχρεώσεις για 
τη δημοσιότητα σύμφωνα με τις απαιτήσεις των άρθρων 
8 και 9 του Καν. 1828/06, τη τήρηση χωριστής λογιστι¬ 
κής μερίδας ή επαρκούς λογιστικής κωδικοποίησης και 
την τήρηση των πολιτικών σύμφωνα με τις ισχύουσες 
διατάξεις και τις οδηγίες και κατευθύνσεις της Εθνικής 
Αρχής Συντονισμού. Προτείνει μέτρα υποστήριξης των 
δικαιούχων προκειμένου να ανταποκριθούν στις υπο¬ 
χρεώσεις τους. 

(χχίν) Εξειδικεύει όπου απαιτείται τις απαιτήσεις για τη 
διασφάλιση της τήρησης όλων των εγγράφων σχετικά με 
τις δαπάνες και τους ελέγχους κατά τα οριζόμενα στο 


άρθρο 90 του Κανονισμού (ΕΚ)1083/2006 σύμφωνα με 
τους κανόνες του Συστήματος Διαχείρισης και Ελέγχου. 

(χχν) Παρέχει στη Διαχειριστική Αρχή όλες τις ανα¬ 
γκαίες πληροφορίες σχετικά με τις διαδικασίες και τις 
επαληθεύσεις που πραγματοποιούνται σε σχέση με κάθε 
δαπάνη των πράξεων που διαχειρίζεται, για σκοπούς 
πιστοποίησης. 

(χχνί) Μεριμνά για την παρακολούθηση των εσόδων των 
έργων που παράγουν έσοδα, μετά την ολοκλήρωσή τους, 
καθώς και των έργων που δεν είναι δυνατό τα έσοδα να 
εκτιμηθούν εκ των προτέρων. 

(χχνϋ) Μεριμνά για την παροχή στοιχείων προόδου εκτέ¬ 
λεσης των πράξεων στις αρμόδιες για τη χρηματοδότηση 
δημόσιες υπηρεσίες. 

(χχνίϋ)Έχει την ευθύνη για την ακρίβεια, την ποιότητα 
και πληρότητα των στοιχείων που καταχωρεί στο πλη¬ 
ροφοριακό σύστημά ΟΠΣ, σύμφωνα με τους κανόνες του 
Συστήματος Διαχείρισης και Ελέγχου. 

(χχίχ) Παρέχει στην Αρχή Πιστοποίησης όλες τις ανα¬ 
γκαίες πληροφορίες σχετικά με τις διαδικασίες και τις 
επαληθεύσεις που πραγματοποιεί σε σχέση με κάθε δα¬ 
πάνη, για σκοπούς πιστοποίησης. 

Αρθρο 4 

Υποχρεώσεις του φορέα στον οποίο εκχωρούνται 
αρμοδιότητες διαχείρισης 

Οι αρμοδιότητες διαχείρισης που εκχωρούνται, ασκού¬ 
νται από την Ειδική Υπηρεσία Διαχείρισης του Επιχειρη¬ 
σιακού Προγράμματος «Ανάπτυξη Ανθρωπίνου Δυναμι¬ 
κού 2007-2013», σύμφωνα με το Σύστημα Διαχείρισης και 
Ελέγχου του εδαφίου (γ) της παρ. 1 του άρθρου 2 του Ν. 
3614/2007, όπως αυτό ισχύει, και την αρχή της χρηστής 
δημοσιονομικής διαχείρισης. 

Επιπροσθέτως των αρμοδιοτήτων που προσδιορίζο¬ 
νται στο άρθρο 3 της παρούσας, η Ειδική Υπηρεσία Δι¬ 
αχείρισης του Επιχειρησιακού Προγράμματος «Ανάπτυξη 
Ανθρωπίνου Δυναμικού 2007-2013» αναλαμβάνει τις ακό¬ 
λουθες υποχρεώσεις: 

1. Κοινοποιεί στη Διαχειριστική Αρχή το ετήσιο πρό¬ 
γραμμα ενεργειών με ποσοτικούς και ποιοτικούς στόχους 
για τις κατηγορίες πράξεων που διαχειρίζεται καθώς και 
εξαμηνιαίες εκθέσεις ανάλυσης προόδου που επιτεύχθη¬ 
κε. Επίσης, κοινοποιεί το ετήσιο πρόγραμμα επαληθεύ¬ 
σεων, τη μέθοδο δειγματοληψίας αυτών και το ποσοστό 
των επαληθεύσεων επί του συνόλου των πράξεων και 
διαμορφώνει τεκμηριωμένες προτάσεις διορθωτικών ή/ 
και προληπτικών ενεργειών με στόχο την αποτελεσμα¬ 
τικότερη και αποδοτικότερη διαχείριση και υλοποίηση 
του Επιχειρησιακού Προγράμματος και ενημερώνει συ¬ 
στηματικά το ΟΠΣ με τα στοιχεία προόδου εκτέλεσης 
του Προγράμματος. 

2. Κοινοποιεί στη Διαχειριστική Αρχή τις προσκλήσεις για 
την ένταξη πράξεων στο Επιχειρησιακό Πρόγραμμα, δέκα 
(10) τουλάχιστον ημέρες πριν την δημοσιοποίησή τους, και 
ενσωματώνει κατάλληλα τυχόν επισημάνσεις της. 

3. Αποδέχεται τους προβλεπόμενους από το Σύστημα 
Διαχείρισης και Ελέγχου, ελέγχους και επιθεωρήσεις, 
καθώς και ελέγχους από άλλα αρμόδια ελεγκτικά όργανα 
της Ελλάδας και της Ευρωπαϊκής'Ενωσης και παρέχει σε 
αυτά τα αναγκαία στοιχεία για την απρόσκοπτη διενέρ¬ 
γεια αυτών. Αποδέχεται διοικητικές και επιτόπιες επιθε¬ 
ωρήσεις από τη Διαχειριστική Αρχή και παρέχει σε αυτή 
όλα τα αναγκαία στοιχεία προκειμένου να επιβεβαιωθεί 
η κατά το δέοντα τρόπο άσκηση των καθηκόντων που 
της έχουν ανατεθεί. 

4. Συνεργάζεται με την Διαχειριστική Αρχή και παρέχει 
σε αυτή κάθε πληροφορία που ζητείται. 

5. Συνεργάζεται με τη Διαχειριστική Αρχή, την Εθνι¬ 
κή Αρχή Συντονισμού, και την Ειδική Υπηρεσία Θεσμικής 
Υποστήριξης για την εξειδίκευση εργαλείων και προτύπων 
που απαιτούνται για την άσκηση των αρμοδιοτήτων της. 

6. Διασφαλίζει -με την επιφύλαξη των κανόνων που 
διέπουν τις κρατικές ενισχύσεις δυνάμει του άρθρου 87 
της συνθήκης- ότι όλα τα δικαιολογητικά έγγραφα σχε¬ 
τικά με τις δαπάνες και τους λογιστικούς ελέγχους των 
πράξεων που διαχειρίζεται, τηρούνται στη διάθεση της 
Ευρωπαϊκής Επιτροπής και του Ευρωπαϊκού Ελεγκτικού 
Συνεδρίου για: 

• διάστημα τριών ετών μετά το κλείσιμο του Επιχει¬ 
ρησιακού Προγράμματος, σύμφωνα με τα οριζόμενα στο 
άρθρο 89 παράγραφος 3 του Κανονισμού 1083/2006, 

• διάστημα τριών ετών μετά το έτος κατά το οποίο 
πραγματοποιείται το μερικό κλείσιμο, στην περίπτωση 
εγγράφων που αφορούν δαπάνες και λογιστικούς ελέγ¬ 
χους για πράξεις οι οποίες αποτέλεσαν αντικείμενο του 
μερικού κλεισίματος, 

τα ανωτέρω διαστήματα διακόπτονται είτε στην περί¬ 
πτωση ενδίκων διαδικασιών είτε κατόπιν δεόντως αιτι¬ 
ολογημένης αίτησης της Επιτροπής. 

7. Συμμορφώνεται με τις απαιτήσεις ενημέρωσης και 
δημοσιότητας που προσδιορίζονται από το Σύστημα Δι¬ 
αχείρισης και Ελέγχου, τη Διαχειριστική Αρχή και με τις 
απαιτήσεις που ορίζονται στο άρθρο 5 του Καν. 1828/ 
2006 για τις κατηγορίες πράξεων που διαχειρίζεται. 

8. Στην περίπτωση που η Ειδική Υπηρεσία Διαχείρισης 
του Επιχειρησιακού Προγράμματος «Ανάπτυξη Ανθρω¬ 
πίνου Δυναμικού 2007-2013», είναι και δικαιούχος στο 
πλαίσιο των κατηγοριών πράξεων που διαχειρίζεται, η 
υλοποίηση της πράξης θα γίνεται από μονάδα διαφορε¬ 
τική από τη μονάδα που είναι αρμόδια για τη διενέργεια 
των επαληθεύσεων, ώστε να διασφαλίζεται η απαιτού- 
μενη διάκριση καθηκόντων στο εσωτερικό της 

Αρθρο 5 

Υποχρεώσεις της Διαχειριστικής Αρχής 
του Επιχειρησιακού Προγράμματος 

1. Η Ειδική Υπηρεσία Διαχείρισης του Επιχειρησιακού 
Προγράμματος συντονίζει και εποπτεύει την άσκηση των 
αρμοδιοτήτων της Ειδικής Υπηρεσίας Διαχείρισης του 
Επιχειρησιακού Προγράμματος «Ανάπτυξη Ανθρωπίνου 
Δυναμικού 2007-2013», στην οποία εκχωρούνται αρμοδιό¬ 
τητες διαχείρισης του Επιχειρησιακού Προγράμματος, και 
έχει την τελική ευθύνη έναντι της Επιτροπής για τη δια¬ 
χείριση του συνόλου του Επιχειρησιακού Προγράμματος 
σύμφωνα με τις απαιτήσεις του Συστήματος Διαχείρισης 
και Ελέγχου και την αρχή της χρηστής δημοσιονομικής 
διαχείρισης. 

2. Ενημερώνει έγκαιρα την Ειδική Υπηρεσία Διαχείρισης 
του Επιχειρησιακού Προγράμματος «Ανάπτυξη Ανθρωπί¬ 
νου Δυναμικού 2007-2013» για το Σύστημα Διαχείρισης 
και Ελέγχου και κάθε τροποποίηση αυτού και την υπο¬ 
στηρίζει στην ορθή εφαρμογή του. 

3. Παρακολουθεί την εκτέλεση των αρμοδιοτήτων της 
Ειδική Υπηρεσία Διαχείρισης του Επιχειρησιακού Προ¬ 
γράμματος «Ανάπτυξη Ανθρωπίνου Δυναμικού 2007-2013», 


σε σχέση με τις δράσεις που εκχωρούνται, ώστε να βε¬ 
βαιώνεται ότι αυτές εκτελούνται σύμφωνα με το Σύστη¬ 
μα Διαχείρισης και Ελέγχου και την αρχή της χρηστής 
δημοσιονομικής διαχείρισης. Στο πλαίσιο αυτό: 

3.1. Παρακολουθεί την ορθή και έγκαιρη ενημέρωση 
του ΟΠΣ με τα απαραίτητα δεδομένα υλοποίησης που 
απαιτούνται για τη χρηματοοικονομική διαχείριση, την 
παρακολούθηση, τις επαληθεύσεις, την αξιολόγηση, κα¬ 
θώς και τις λογιστικές εγγραφές για κάθε πράξη που 
διαχειρίζεται η Ειδική Υπηρεσία Διαχείρισης του Επιχει¬ 
ρησιακού Προγράμματος «Ανάπτυξη Ανθρωπίνου Δυνα¬ 
μικού 2007-2013». 

3.2. Εξετάζει τις σχετικές αναφορές του ΟΠΣ, τα ετήσια 
προγράμματα ενεργειών που υποβάλλει η Ειδική Υπη¬ 
ρεσία Διαχείρισης του Επιχειρησιακού Προγράμματος 
«Ανάπτυξη Ανθρωπίνου Δυναμικού 2007-2013» και τις 
εξαμηνιαίες εκθέσεις προόδου τους και διαμορφώνει 
τεκμηριωμένες προτάσεις διορθωτικών ή/και προληπτι¬ 
κών ενεργειών, με στόχο την αποτελεσματικότερη και 
αποδοτικότερη διαχείριση και υλοποίηση του επιχειρη¬ 
σιακού προγράμματος. 

3.3. Παρακολουθεί τα αποτελέσματα των ελέγχων και 
επιθεωρήσεων που διενεργούνται στην Ειδική Υπηρεσία 
Διαχείρισης του Επιχειρησιακού Προγράμματος «Ανάπτυξη 
Ανθρωπίνου Δυναμικού 2007-2013» από την Αρχή Ελέγχου 
και τα λοιπά εθνικά και ευρωπαϊκά ελεγκτικά όργανα. 

3.4. Δύναται να πραγματοποιεί διοικητικές και επιτόπι¬ 
ες επιθεωρήσεις στην Ειδική Υπηρεσία Διαχείρισης του 
Επιχειρησιακού Προγράμματος «Ανάπτυξη Ανθρωπίνου 
Δυναμικού 2007-2013» προκειμένου να επιβεβαιωθεί η 
άσκηση των αρμοδιοτήτων που της έχουν ανατεθεί με 
βάση το εφαρμοζόμενο Σύστημα Διαχείρισης και Ελέγχου 
και την αρχή της χρηστής δημοσιονομικής διαχείρισης. 

4. Διασφαλίζει ότι η Αρχή Πιστοποίησης λαμβάνει τις 
αναγκαίες πληροφορίες σχετικά με τις διαδικασίες και 
τις επαληθεύσεις για σκοπούς πιστοποίησης. Στο πλαίσιο 
αυτό εποπτεύει και συντονίζει πριν από κάθε αίτημα πλη¬ 
ρωμής την πληρότητα των πληροφοριών που παρέχονται 
στην Αρχή Πιστοποίησης. 

Αρθρο 6 

1. Η Ειδική Υπηρεσία Διαχείρισης του Επιχειρησια¬ 
κού Προγράμματος «Ανάπτυξη Ανθρωπίνου Δυναμικού 
2007-2013» αναλαμβάνει αρμοδιότητες διαχείρισης του 
εκχωρούμενου προϋπολογισμού για την υλοποίηση προ¬ 
γραμμάτων κοινωφελούς εργασίας σε τοπικό επίπεδο, με 
στόχο την αναβάθμιση της ποιότητας ζωής των πολιτών. 

Για τις πράξεις που έχουν χρηματοδοτηθεί από το 
Ε.Π. «Ανθρώπινο Δυναμικό 2007-2013» και μεταφέρονται, 
στο πλαίσιο της παρούσας εκχώρησης, στο ΕΠ «Διοι¬ 
κητική Μεταρρύθμιση 2007-2013», ισχύουν τα διοικητικά 
έγγραφα και οι ενέργειες που απορρέουν από αυτά για 
την επιλογή των δικαιούχων και των πράξεων, οι προε¬ 
γκρίσεις των σχεδίων υλοποίησης με ίδια μέσα, καθώς 
και οι διοικητικοί και επιτόπιοι έλεγχοι που έχουν πραγ¬ 
ματοποιηθεί στο πλαίσιο του Ε.Π. «Ανθρώπινο Δυναμικό 
2007-2013» σύμφωνα με το Σύστημα Διαχείρισης και 
Ελέγχου συγχρηματοδοτούμενων πράξεων του ΕΣΠΑ. 

Η ισχύς της παρούσας αρχίζει από τη δημοσίευσή της. 



ΠΑΡΑΡΤΗΜΑ I 

Χρηματοδοτικός Πίνακας Κατηγοριών Πράξεων του ΕΠ : «Διοικητική Μεταρρύθμιση 2007-2013» 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 






























